ພົນເອກ ຈັນສະໝອນ ຈັນຍາລາດ ຮ່ວມວັນສ້າງຕັ້ງເຫຼົ່າຮົບພະລາທິການ ກອງທັບປະຊາຊົນຫວຽດນາມ ຄົບຮອບ 70 ປີ16th July 2020
ສະຫາຍ ພົນເອກ ຈັນສະໝອນ ຈັນຍາລາດ ຮ່ວມຊົມເຊີຍວັນສ້າງຕັ້ງເຫຼົ່າຮົບພະລາທິການ ກອງທັບປະຊາຊົນຫວຽດນາມ ຄົບຮອບ 70 ປີ ຜ່ານລະບົບທາງໄກ.
ໃນວັນທີ 11 ກໍລະກົດ 2020 ນີ້, ສະຫາຍ ພົນເອກ ຈັນສະໝອນ ຈັນຍາລາດ ກຳມະການກົມ ການ ເມືອງສູນກາງພັກ, ລັດຖະມົນຕີ ກະຊວງປ້ອງກັນປະເທດ ສປປ ລາວ, ໄດ້ຮ່ວມເປັນປະທານຊົມ ເຊີຍວັນສ້າງຕັ້ງເຫຼົ່າຮົບພະລາທິ ການກອງທັບປະຊາຊົນຫວຽດ ນາມ ຄົບຮອບ 70 ປີ ໂດຍຜ່ານ ລະບົບທາງໄກ,
ເຊິ່ງໄດ້ຈັດຂຶ້ນຢູ່ ທີ່ຫ້ອງສື່ສານທາງໄກດ້ານການ ແພດ (Telemedicine) ໂຮງໝໍ ສູນກາງ 103 ກອງທັບ, ເຂົ້າຮ່ວມ ມີ ສະຫາຍ ພັນເອກ ພິເສດ ຕ່າວ ວັນ ທ້າຍ ທີ່ປຶກສາທູດປ້ອງກັນ ຊາດ ສສ ຫວຽດນາມ ປະຈຳ ສປປ ລາວ ແລະ ຝ່າຍລາວມີຄະ ນະກົມໃຫຍ່ພະລາທິການກອງ ທັບ, ກົມເສນາພະລາ, ກົມເສນາ ຮັກ, ກົມແຜນການ-ການເງິນ, ກົມ ເຊື້ອໄຟ, ກົມຂົນສົ່ງ, ກົມອຸປະ ໂພກ-ບໍລິໂພກ, ກົມກໍ່ສ້າງ-ຄຸ້ມ ຄອງຊັບສິນ, ວິທະຍາຄານການ ແພດກອງທັບ, ສະຖາບັນອະນາ ໄມກັນພະຍາດ ແລະ ສົ່ງເສີມສຸ ຂະພາບກອງທັບ, ໂຮງໝໍສູນກາງ 103 ກອງທັບ ແລະ ພະແນກການ ກ່ຽວຂ້ອງຕ່າງໆເຂົ້າຮ່ວມ.
ໃນພິທີ ສະຫາຍ ພົນຈັດຕະວາ ດຣ ບົວສິງ ອິນທະວົງ ກຳມະການຄະນະພັກອົງການກົມໃຫຍ່ ຫົວໜ້າກົມເສນາຮັກ ກົມໃຫຍ່ພະ ລາທິການກອງທັບປະຊາຊົນ ລາວ ໄດ້ລາຍງານຫຍໍ້ຜົນສຳເລັດ ການຮ່ວມມືຮອບດ້ານລະຫວ່າງ ສອງກະຊວງ, ສອງກົມໃຫຍ່ພະ ລາທິການກອງທັບ ລາວ-ຫວຽດ ນາມ ໃນໄລຍະ 70 ປີຜ່ານມາ.
ກອງທັບປະຊາຊົນລາວ ແລະ ກອງທັບປະຊາຊົນຫວຽດນາມ ໄດ້ຄຽງບ່າຄຽງໄຫຼ່, ຊ່ວຍເຫຼືອ ເຊິ່ງກັນ ແລະ ກັນ, ຜ່ານຜ່າທຸກ ອຸປະສັກນາໆປະການເພື່ອປະ ກອບສ່ວນໃນການເຮັດສຳເລັດ ໜ້າທີ່ປະຫວັດສາດຄື: ຍາດໄດ້ໄຊ ຊະນະຈັກກະພັດພວກລ່າເມືອງ ຂຶ້ນແບບເກົ່າ ແລະ ແບບໃໝ່, ຍາດເອົາເອກະລາດປົດປ່ອຍປະ ເທດຊາດ ແລະ ປະຕິບັດສອງ ໜ້າທີ່ຍຸດທະສາດປົກປັກຮັກສາ ແລະ ສ້າງສາພັດທະນາປະເທດ ຊາດ. ຈົນມາເຖິງປັດຈຸບັນການ ຮ່ວມມືລະຫວ່າງສອງກອງທັບ ກໍຄືສອງກົມໃຫຍ່ພະລາທິການ ກອງທັບ ນັບມື້ນັບຮັດແໜ້ນ ແລະ ຮອບດ້ານເລິກເຊິ່ງ.
ພ້ອມນັ້ນ, ສອງຝ່າຍຍັງໄດ້ລາຍງານເຊິ່ງ ກັນ ແລະ ກັນໃນວຽກງານຕ້ານ, ສະກັດກັ້ນ ແລະ ຄວບຄຸມພະຍາດ ໂຄວິດ-19, ໂດຍໄດ້ຮັບການຊີ້ນຳ ແລະ ເອົາໃຈໃສ່ຂອງພັກ-ລັດ ໂດຍກອງທັບປະຊາຊົນຫວຽດ ນາມ ໄດ້ສົ່ງຄະນະຊ່ຽວຊານ ແລະ ຊຸດອຸປະກອນການແພດ ມາຊ່ວຍເຫຼືອກອງທັບປະຊາຊົນ ລາວ ຢ່າງທ່ວງທັນ ແລະ ມີປະສິດ ທິຜົນ, ປະກອບສ່ວນເຮັດສຳເລັດ ໜ້າທີ່ບັນດາມາດຕະການຂອງ ຄະນະສະເພາະກິດລະດັບຊາດ ວາງ ອອກ, ຕີລາຄາໝາກຜົນ ແລະ ປະສິດທິຜົນໃນການນຳໃຊ້ລະ ບົບສື່ສານທາງໄກດ້ານການແພດ (Telemedicine) ລະຫວ່າງ ໂຮງໝໍສູນກາງ 108 ກອງທັບປະ ຊາຊົນຫວຽດນາມ ກັບ ໂຮງໝໍ ສູນກາງ 103 ກອງທັບປະຊາຊົນ ລາວ ເພື່ອເພີ່ມທະວີການຮ່ວມມື ຮອບດ້ານ ແລະ ມີປະສິດທິພາບ ສູງຂຶ້ນ.
ເຊິ່ງໃນປີ 2015 ກະ ຊວງປ້ອງກັນປະເທດ ສສ ຫວຽດ ນາມ ໄດ້ມອບລະບົບສື່ສານທາງ ໄກດ້ານການແພດໃຫ້ແກ່ໂຮງໝໍ ສູນກາງ 103 ກອງທັບປະຊາຊົນ ລາວ ເພື່ອນຳໃຊ້ເຂົ້າໃນການປະ ສານພົວພັນ ແລະ ແລກປ່ຽນຮ່ວມ ມືວຽກງານການແພດ ກັບ ໂຮງໝໍ ສູນກາງ 108 ກອງທັບປະຊາ ຊົນຫວຽດນາມ. ຜ່ານການນຳ ໃຊ້ເປັນເວລາ 5 ປີກວ່າ ໄດ້ມີຜົນ ສຳເລັດຢ່າງສູງໃນການປະຕິບັດ ໜ້າທີ່ວຽກງານວິຊາສະເພາະເຊິ່ງ ສະແດງອອກມີ 200 ກວ່າກໍລະ ນີຄົນເຈັບທີ່ພົບຄວາມຫຍຸ້ງຍາກ ໃນການປິ່ນປົວ ແລະ ໄດ້ພົວພັນ ແກ້ໄຂຜ່ານລະບົບສື່ສານທາງ ໄກ, ໃນນັ້ນມີ 20 ກວ່າກໍລະນີເລັ່ງ ດ່ວນ ແລະ ສຸກເສີນໄດ້ຖືກແກ້ໄຂ ສຳເລັດໂດຍຜ່ານການແນະນຳ ຂອງໂຮງໝໍສູນກາງ 108 ກອງ ທັບປະຊາຊົນຫວຽດນາມ ພ້ອມ ນັ້ນ, ກອງປະຊຸມສະຫຼຸບໃນໄຕ ມາດໃນແຕ່ລະປີ, ຄະນະອຳນວຍ ການຂອງສອງໂຮງໝໍຍັງໄດ້ມີ ການສະຫຼຸບຕີລາຄາປະກອບຄຳ ເຫັນຜ່ານລະບົບສື່ສານທາງໄກ ແລະ ໄດ້ຮັບຜົນສຳເລັດສູງ.
ຂ່າວ: ສີຈັນ ເພັດວິໄຊ ພາບ: ສົມຈິດ ວິໄລສັກ